Lögreglan á Vesturlandi hefur í nokkurn tíma haft grunsemdir um ræktun í húsi einu á Akranesi . Í gær var látið til skarar skríða . Þá komu í ljós 93 plöntur á mismunandi ræktunarstigi og mikill og góður búnaður til ræktunar . Einn maður var handtekinn á staðnum og annar í Reykjavík sem viðurkenndi að eiga ræktunina . Lagt var hald á plöntur og búnað og flutt í burtu á litlum flutningabíl og sendibíl , þannig að umfang ræktunarinnar var talsvert .